Николай Носов

Николай Носов, Николай Николай улы Носов,  (1908-1976) — рус совет балалар язучысы. Белмәмеш () турында язган китаплары белән танылу алган. 3 нче дәрәҗә Сталин премиясе (1952), Н.К. Крупская исемендәге РСФСР дәүләт премиясе (1969) лауреаты.

 Тәрҗемәи хәле 
1908 елның  10 (23) ноябрендә Киевта цирк артисты гаиләсендә туган. Киев өлкәсенең Ирпень шәһәрендә гимназия (1917 елдан соң җидееллык мәктәп) (1924), Киев сәнгать институтының 2 курсын, аннан Мәскәүгә күчеп, Мәскәү кинематография институтын (ВГИК, 1932) тәмамлаган.

Ирпень шәһәрендә бетон заводында, Буча шәһәрендә кирпеч заводында эшләгән.

1932-1951 Мәскәүдә фәнни, уку-укыту һәм мультипликацион фильмнар режиссеры булып эшли.Бөек Ватан сугышы елларында Кызыл Армия өчен хәрби-техник фильмнар әзерләүдә катнаша.

 Иҗаты 
1938 елдан «Мурзилка» журналында балалар өчен беренче «Затейники» хикәясе басыла. Иҗат белән ныклап сугыштан соңгы елларда шөгыльләнә башлый. 1945 елда «Детгиз» нәшрияты «Тук-тук» исемле беренче хикәя җыентыгын чыгара. 1952 елда «Витя Малеев мәктәптә һәм өйдә» китабы (1951) 3 нче дәрәҗә Сталин премиясе белән бүләкләнә. Балалар өчен язган әсәрләре буенча нәфис фильмнар һәм мультфильмнар төшерелгән.

 Белмәмеш маҗаралары 
Белмәмеш турында язган китаплары белән танылу ала.
 «Винтик, Шпунтик һәм тузан суырткыч» 
 1953 «Белмәмеш маҗаралары» 
 1958 «Белмәмеш Йолдызлы шәһәрендә» 
 1964 «Белмәмешнең Айга сәяхәте» 
Белмәмешнең һәркемгә таныш сурәтен рәссам Алексей Лаптев (1905—1965) иҗат итә.
«Белмәмешнең яңа маҗаралары»н язучының оныгы Игорь Петрович Носов дәвам итә.

 Бүләкләре, мактаулы исемнәре 
 1943 Кызыл Йолдыз ордены
 1967 Хезмәт Кызыл Байрагы ордены
 1952 3 нче дәрәҗә Сталин премиясе — «Витя Малеев мәктәптә һәм өйдә» китабы (1951) өчен. 
 1969 Н.К. Крупская исемендәге РСФСР дәүләт премиясе — Белмәмеш турында трилогиясе өчен.

2008 елда язучының 100 яшенә багышлап, РФ Үзәк банкы 2 сумлык көмеш юбилей акчасы чыгарган РФ Үзәк банкы сайтында

 Сылтамалар 
  Носов, Николай Николаевич

 Моны да карагыз 
  Н.Н. Носовка багышланган презентация 

 Искәрмәләр 

Төркем:Язучылар
Төркем:Рус язучылары
Төркем:ССРБ язучылары
Төркем:Сталин премиясе лауреатлары
Төркем:РСФСР дәүләт премиясе лауреатлары
Төркем:ВГИК тәмамлаучылар
Төркем:Режиссёрлар